****

**HRVATSKO DRUŠTVO ZA TRANSPLANTACIJSKU MEDICINU HLZ-A**

**CROATIAN SOCIETY OF TRANSPLANTATION MEDICINE**

**Šubićeva 9**

**HR – 10000 Zagreb**

**T: +385 1 2431 390**

**E:** [**info@hdtm.hr**](mailto:info@hdtm.hr)

**www.hdtm.hr**

Zagreb, 08.03.2021.

Preporuke Hrvatskog društva za transplantacijsku medicinu za cijepljenje transplantiranih bolesnika protiv COVID 19 infekcije

Bolesnici s transplantiranim solidnim organom koji uzimaju kroničnu imunosupresivnu terapiju ubrajaju se u skupinu koja ima povećani rizik od razvoja teških oblika bolesti COVID 19 i stoga im se preporučuje cijepljenje. Zbog uzimanja imunosupresije i s tim povezanog utjecaja na odgovor organizma na cjepivo, cijepljenje se preporučuje nakon ranog post-transplantacijskog razdoblja, najmanje mjesec dana nakon transplantacije, a optimalno barem 3-6 mjeseci nakon transplantacije kako bi se osigurala učinkovitost cjepiva. Zasad nema podataka o većoj učestalosti nuspojava i neželjenih učinaka cjepiva kod transplantiranih bolesnika u odnosu na ostalu populaciju. Povijesno su se za imunosuprimirane bolesnike preporučala samo neživa cjepiva. U tu skupinu se od cjepiva protiv COVID 19 infekcije dostupnih u Republici Hrvatskoj ubrajaju mRNA cjepiva proizvođača Pfizer i Moderna. Cjepivo proizvođača Astra Zeneca je vektorsko cjepivo koje koristi adenovirus za ulazak u stanicu, no taj virus se u stanici ne može replicirati tako da prema dostupnim podacima nema kontraindikacija niti za primjenu ovog cjepiva kod transplantiranih bolesnika.

Zaključno, zbog rizika od razvoja težih oblika bolesti COVID 19 preporučuje se cijepljenje bolesnika s transplantiranim solidnim organima bilo kojim od cjepiva dostupnih u Repoblici Hrvatskoj (Pfizer, Astra Zeneca, Moderna) uz odgovarajuće praćenje učinaka i nuspojava cjepiva.

Literatura

<https://www.cdc.gov/vaccines/covid-19/info-by-product/clinical-considerations.html>

<https://www.ema.europa.eu/en/medicines/human/EPAR/covid-19-vaccine-astrazeneca>

<https://www.ema.europa.eu/en/medicines/human/EPAR/comirnaty>

<https://www.ema.europa.eu/en/medicines/human/EPAR/covid-19-vaccine-moderna>



Prim. Branislav Kocman, dr. med.

Predsjednik HDTM